**Kapittel 23 Bolig**

*Endelig oppdatert: 04.11.2020*

***Oversikt over forslagene til dette kapitlet:***

|  |  |  |  |
| --- | --- | --- | --- |
| **Kapittel** | **Punkt** | **Linjenr** | **Type forslag** |
| **23 Bolig** | N/A | 2429 | Nytt punkt |
|  | 23.3 a | 2430-2432 | Tillegg |
|  | 23.3 b | 2434 | Endring |
|  | 23.4 e | 2457-2458 | Tillegg |
|  |  |  |  |

|  |  |
| --- | --- |
| **Type forslag:** Nytt punkt | **Forslagsstiller: Hjalmar Kolsaker** / Rødt Oslos miljø- og samferdselsutvalg |
| **Kapittel:** 23 | **Punkt:** N/A |
| **Linjenummer:** 2429 |  |
| **Opprinnelig punkt:** N/A |
| **Nytt punkt:** Foreslår nytt første punkt foran nåværende pkt. a). «Stopp byggingen av både luksusboliger og altfor små boliger. Boligbygging må sees både i et økologisk og sosialt perspektiv. Rødt går derfor inn for at det innføres både minimums- og maksimumsstandarder for boligforbruk.» |
| **Begrunnelse:** Miljøperspektivet mangler helt i dette kapittelet. Maks-standard så vel som minimumsstandard for boligstørrelse, og virkemidler for å gjennomføre slike standarder, må inn. Nå står det bare noe om minimumsstandard. Hvis den samlete miljøbelastningen fra den norske boligmassen skal kunne reduseres til et økologisk forsvarlig og globalt solidarisk nivå, må bygging av store luksusboliger unngås. Samtidig er det nødvendig å unngå at økologiske krav blir brukt til å tvinge boligstandarden for dem med lavest inntekt nedover. |

|  |  |
| --- | --- |
| **Type forslag:** Tillegg | **Forslagsstiller: Hjalmar Kolsaker** / Rødt Oslos miljø- og samferdselsutvalg |
| **Kapittel:** 23 | **Punkt:** 23.3 a **Boligstandard og byplanlegging** |
| **Linjenummer:** 2430-2432 |  |
| **Opprinnelig punkt:** Transport- og arealpolitikken må utformes for å spare energi og natur ved å hindre byspredning. Dette krever blant annet at nye boområder utformes bymessig og legges i eller nær eksisterende byer og tettsteder. |
| **Nyt tekst:** Transport- og arealpolitikken må utformes for å spare energi og natur ved å hindre byspredning. Dette krever blant annet at nye boområder i storbyområdene utformes bymessig og legges i eller nær eksisterende byer og tettsteder. |
| **Begrunnelse:** I distrikts-Norge bør det ikke være et krav at nye boområder utformes bymessig, selv om dette er et veldig fornuftig krav i storbyområdene. |

|  |  |
| --- | --- |
| **Type forslag:** Endring | **Forslagsstiller: Hjalmar Kolsaker** / Rødt Oslos miljø- og samferdselsutvalg |
| **Kapittel:** 23 | **Punkt:** 23.3 b **Boligstandard og byplanlegging** |
| **Linjenummer:** 2434 |  |
| **Opprinnelig punkt:** Nye boligområder bør sikres gode utearealer for alle aldersgrupper med tilfredsstillende solforhold, minst fem timer ved vår- og høstjevndøgn. |
| **Nytt punkt:** Nye boligområder bør sikres gode utearealer for alle aldersgrupper med tilfredsstillende solforhold. |
| **Begrunnelse:** Foreslår å stryke “minst fem timer ved vår- og høstjevndøgn” fordi det er veldig uklart. Hvor skal utearealene som oppfyller dette kriteriet ligge? Er det nok at det gjelder en park, gresslette eller skogholt nær boligen? Hvor store arealer? Hva med takterrasser? |

|  |  |
| --- | --- |
| **Type forslag:** Tillegg | **Forslagsstiller: Hjalmar Kolsaker** / Rødt Oslos miljø- og samferdselsutvalg |
| **Kapittel:** 23 | **Punkt:** 23.4 e **Stanse boligspekulasjonen** |
| **Linjenummer:** 2457-2458 |  |
| **Opprinnelig punkt:** For å begrense at utleiemarkedet blir overtatt av korttidsleie og ikke dem som har behov for å leie lenger, bør utleie via tredjeparter som AirBnB kun være lovlig i inntil 60 dager i året. |
| **Ny tekst:** For å begrense at utleiemarkedet blir overtatt av korttidsleie og ikke dem som har behov for å leie lenger, bør utleie via tredjeparter som AirBnB kun være lovlig i inntil 60 dager i året, unntatt utleie av et rom i en bolig der utleieren bor samtidig med at rommet leies ut. |
| **Begrunnelse:** Formuleringen ser ut til å ramme både utleie av hele boligen og utleie av et rom i en bolig der utleieren bor samtidig med at rommet leies ut. Den siste formen for utleie bør ikke rammes av kravet om maks. 60 dager utleie. |

*/end kap 23 Bolig*